
Številka: 354-159/2021-20
Nova Gorica, dne 17. septembra 2026

MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Sklepa o sprejemu Elaborata o oblikovanju cene storitev gospodarske javne službe 24-urne dežurne službe v Mestni občini Nova Gorica za leto 2026 in cene storitve
GRADIVO PRIPRAVIL:	Mestna občina Nova Gorica, Oddelek za gospodarstvo in gospodarske javne službe
IZDELOVALEC GRADIVA:	Komunala Nova Gorica d.d.
POROČEVALEC: 	Nataša Simčič, Komunala Nova Gorica d.d.
PRISTOJNO DELOVNO TELO: 	Odbor za gospodarstvo
PREDLOG SKLEPA: 
[bookmark: _Hlk195615944]Mestni svet Mestne občine Nova Gorica sprejme Sklep o sprejemu Elaborata o oblikovanju cene storitev gospodarske javne službe 24-urne dežurne službe v Mestni občini Nova Gorica za leto 2026 in cene storitve.

Gradivo:
· predlog sklepa
· obrazložitev
· Elaborat o oblikovanju cene storitev gospodarske javne službe 24-urne dežurne službe v Mestni občini Nova Gorica za leto 2026, datum: junij 2026

Na podlagi drugega odstavka 25. člena Odloka o ureditvi pogrebne in pokopališke dejavnosti v Mestni občini Nova Gorica (Uradni list RS, št. 13/21), prvega odstavka 3. člena Uredbe o metodologiji za oblikovanje cen 24-urne dežurne službe (Uradni list RS, št. 5/18) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne………………sprejel 
SKLEP
 o sprejemu Elaborata o oblikovanju cene storitev gospodarske javne službe 24-urne dežurne službe v Mestni občini Nova Gorica za leto 2026 in cene storitve
1.
Mestni svet Mestne občine Nova Gorica sprejme Elaborat o oblikovanju cene storitev gospodarske javne službe 24-urne dežurne službe v Mestni občini Nova Gorica za leto 2026, z datumom: junij 2026, ki ga je pripravil izvajalec gospodarske javne službe 24-urna dežurna služba, Komunala Nova Gorica, d.d..
2.
Cena storitve 24-urne dežurne službe znaša 253,62 EUR brez DDV na pokojnika.
3.
Ta sklep velja takoj. Objavi se na spletnih straneh občine in koncesionarja. 
Cena iz 2. točke tega sklepa se prične uporabljati za storitve opravljene od 1. novembra 2026 dalje. 
Številka: 354-150/2021 
Nova Gorica, 

Oddelek za gospodarstvo in gospodarske javne službe
Trg Edvarda Kardelja 1, 5000 Nova Gorica
Obrazložitev
Občine so skladno z določilom 1. odstavka 5. člena Zakona o pogrebni in pokopališki dejavnosti (Uradni list RS, št. 62/16 in 3/22 - ZDeb) dolžne zagotoviti izvajanje 24-urne dežurne službe, ki je obvezna občinska gospodarska javna služba.
24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh.
Ceno storitve javne službe skladno s 3. členom Uredbe o metodologiji za oblikovanje cen 24-urne dežurne službe (Uradni list RS, št. 5/18) za območje občine predlaga izvajalec javne službe ter pošlje pristojnemu občinskemu organu elaborat o ceni storitve javne službe (v nadaljnjem besedilu: elaborat) in predlog cene.
Cena storitve 24-urne dežurne službe se oblikuje na pokojnika in izračuna tako, da se od vseh skupnih predračunskih stroškov izvajanja javne službe odštejejo predračunski prihodki od storitev, povezanih s prevozom na obdukcijo, odvzemom organov oziroma drugimi postopki na pokojniku. Zmanjšana višina predračunskih stroškov se deli z načrtovano količino opravljenih storitev, izraženo s številom pokojnikov. Nadalje se pri izračunu končne cene upošteva tudi poračun ustvarjene razlike (negativne ali pozitivne) za preteklo obračunsko obdobje.
Predračunska cena izvajanja 24-urne dežurne službe za leto 2026 znaša 253,62 EUR brez DDV na pokojnika, ob upoštevanju poračuna za leto 2025 (v višini 1.768,00 EUR). 
Nova predlagana cena je od obstoječe, trenutno veljavne cene višja za 32,43 EUR brez DDV/pokojnika, oziroma je višja za 14,66 %.
Cena storitve javne službe se ni spremenila od datuma podpisa Koncesijske pogodbe, in sicer od 25. 2. 2022 dalje.
Razlogi za višjo predračunsko ceno so:
· povišani stroški dela
· povišani neposredni stroški storitev
Stroške izvajanja javne službe poravna naročnik pogreba.
Mestnemu svetu Mestne občine Nova Gorica predlagamo, da predloženi sklep obravnava in sprejme.

	Martina Remec Pečenko

	
	vodja Oddelka za gospodarstvo in gospodarske javne službe



image1.png




image3.png
-— MESTNA OBCINA
j NOVA GORICA




image2.png




image4.png




